section_heading: Stil
paragraph_text: Vizualne novele su razvile stil pomalo drugačiji od standardnih novela. Najčešće se priča u prvom licu umjesto u trećem i sva priča se doživljava kroz oči glavnog lika, no nije uvijek ovaj oblik prepričavanja korišten te ponekad ovisi o točkama odabira smjera priče koju igrač odabire tijekom priče, jedan od primjera je i Ever 17, vizualna novela KID-ove produkcije. Standardna mjera za priču nije poglavlje več dani koji se sastoje od ustajanja iz kreveta, događaja tog dana te povratka u krevet. Naravno, postoje mnoge varijacije početka i završetka dana. U običnim vizualnim novelama grafika se sastoji od pozadine (obično jedna za svaku lokaciju) i sprite-ova(立ち絵, "tachi-e", [likova]) na kojima se koristi prepričavanje iz očiju protagonista koji se obično ne vidi. U nekim ključnim točkama u priči, pojavljuju se i CG grafike umjesto standardnog seta; vrlo detaljne slike nacrtane posebno za taj događaj ili scenu koje su postavljene iz dramatične perspektive i često sadrže glavnog protagonista u sebi. Ti CG događaji se mogu ponoviti i pogledati bilo kada nakon što ih se "otkrije" u igri; ovo daje dodatnu motivaciju igraču da odigra igru ponovo s drugim odlukama tijekom priče jer je prosto nemoguće "otkriti" sav CG sadržaj u jednom smjeru.